# Homoktövis

A következő feladatban egy weboldalt kell készítenie a homoktövis jótékony hatásainak bemutatására a feladatleírás és a minta szerint. A feladat megoldása során a következő állományokat kell felhasználnia: bogyo.png, bokor.jpg, forras.txt, hatter.png, htovis.css, termes.png. Ahol a feladat másként nem kéri, a formázási beállításokat a htovis.css stílusállományban végezze el!

1. Hozzon létre HTML oldalt homoktovis.html néven! Állítsa be az oldal nyelvét magyarra és a kódolását UTF-8-ra!
2. A böngésző címsorában megjelenő cím „Homoktövis” legyen!
3. A weboldal fejrészében helyezzen el hivatkozást a htovis.css stíluslapra!
4. Állítsa be a stíluslapon, hogy a weboldal háttere a hatter.png kép legyen!
5. Az oldal törzsébe másolja az UTF-8 kódolású forras.txt állomány tartalmát!
6. Alakítsa ki a címet, alcímeket és formázza meg a stíluslapon definiált h1, h2 stílusokkal! A weboldal címe („*Homoktövis*”) 1-es szintű címsor, az alcímek („*Egészségügyi hatásai*”, „*Csodanövény*”, „*Ellenjavaslat*”) pedig 2-es szintű címsorok legyenek!
7. Módosítsa a stílusbeállításokat a stíluslapon úgy, hogy az 1-es és 2-es címsorokban lévő szöveg legyen nagybetűs és (#eb7100 színkódú) narancssárgás színű!
8. Alakítsa ki a szöveg bekezdéseit a minta szerint!
9. Hozzon létre bevezeto néven azonosítókijelölőt a stíluslapon, amely az elem szélességét 600 px-re állítja!
10. Készítsen egy keretet a minta szerint a „*Homoktövis eredetileg*...” kezdetű bekezdés köré! A keret formázásához használja a stíluslap keret osztályát és bevezeto azonosítóját!
11. A keretben lévő szöveg elé helyezze el a bokor.png képet a minta szerint és formázza a stíluslap bokor azonosítójának a felhasználásával! Ha a kép fölé visszük az egeret, vagy a kép valamiért nem jeleníthető meg, akkor mindkét esetben a „Szüret” szöveg jelenjen meg!
12. Alakítsa ki a minta szerinti számozatlan felsorolást a szövegben a „*Legfontosabb egészségügyi hatásai:*” rész alatt! A stíluslap megfelelő blokkját módosítsa úgy, hogy a felsorolás jele a bogyo.png kép legyen!
13. A felsorolás mellé balra helyezze el a termes.png képet és formázza a stíluslap bokor azonosítójának a felhasználásával! Ha a kép fölé visszük az egeret, vagy a kép valamiért nem jeleníthető meg, akkor mindkét esetben a „Termés” szöveg jelenjen meg!
14. A”*Csodanövény*” alcím elé tegyen egy sortörés elemet, és alkalmazza rá a stíluslap blokktores osztályát!
15. Az „E-*vitamint*” kezdetű bekezdés elé készítsen egy keretet a stíluslap keret osztályának és erdekesseg azonosítójának felhasználásával! A keretben helyezze el a forrásban {} között található szöveget! (A {} karaktereket törölje a szövegből!) A „Tudta-e?” szöveget alakítsa 2-es szintű címsorrá!

**Minta:**

